Januar 2015

**Vandrensningsprojekter og kurser i Angola**

Angola ligger i det vestlige Afrika lidt syd for ækvator- grænser op til Congo.

Landet var en portugisisk koloni indtil 1975. Efterfølgende var der borgerkrig, der sluttede i 2002 med megen ødelæggelse til følge, bl.a. blev mange vandledninger ude på landet ødelagt.

Befolkningen er kristne.

Befolkningen i Angola mangler rent vand.

Vi er 7 soroptimistklubber i regionen, der er 2008 gik sammen om at lave vandrensningsanlæg i en provins i Angola.

Når vi valgte det sted skyldes det, at en kvinde- Francisca - kom til Danmark i 2000 som FN flygtning med mand og børn. Hun bor i Holstebro , er nu civiløkonom og begyndte i 2003 med humanistisk arbejde i Angola, hvor hendes mor, Lillemor, er medlem af en kvindegruppe.

Vi kom i kontakt med Francisca og havde endvidere kontakt med ingeniør Børge Simonsen fra Malteserordenen, der havde erfaring i simple, men effektive vandrensningsanlæg lignende steder.

Det vigtige for os var, at hjælpen gik direkte ned til brugerne og ikke gennem myndighederne, der mange steder - ikke mindst i Angola- er korrupte.

Francisckas mor, lillemor, er en handlekraftig kvinde, der var medlem af en kristen organisation og forkvinde for en kvindegruppe

Vi har lavet 2 vandrensningsanlæg i Angola.

Der er tredive km mellem anlæggene, men det tager 3 timer at køre strækningen.

Det første vandrensningsanlæg , et mindre anlæg, der kan betjene de 1000 mennesker, der bor i området Alto Catuembela , blev færdig i 2010

Det andet anlæg,eret større anlæg, der blev påbegyndt i maj 2011 og blev færdig i foråret 2012. Det kan betjene 16.000 personer.

Her var der var en gang en kilde – høvdingens kilde - hvor alle hentede vand til drikke, til madlavning, til at bade i og til at vaske i.

Lige ved kildens udløb var vandet rent, men det blev forurenet, når vandet løb henad jorden. Nu er kilden muret inde og en pumpe sørger for, at pumpe vandet direkte fra udløbet op til overfladen, hvor det kan tappes til tøjvask og bad. Noget af vandet pumpes videre gennem nedgravede rørledninger til et rensningsanlæg, hvorefter det rene vand lagres i en stor tank, hvorfra det kan tappes til daglig glæde for de 1600 familier med hver 10 medlemmer, der bor i området. Der er tillige vand til andre, der kommer længere væk fra.

Det lykkedes også at få rent vand i en tørkeperiode.

Om morgenen fra kl. 6 til kl. 10 kan man hente drikkevand og igen fra kl.15 til kl. 18, hvor der er en fra kvindegruppen Mamas Optimistas til stede. Før skulle kvinderne op ved 2-3 tiden for at hente vand. Andet vand kan frit hentes døgnet rundt.

Nu er både livskvaliteten og sundheden højnet i det lille samfund. Niveauet af tarm problemer og diare er faldet, og kvinderne behøver ikke gå så langt for at hente vand

I 2012 fik kvinderne et kursus i bygning af mindre vandrensningsanlæg og i vedligeholdelse af rensningsanlæggene ( 23 deltagere).

Kvinderne er blevet så dygtige, at de også vedligeholder andre anlæg.

Lillemor har meddelt, at kvinderne er parate til at opføre yderlige 2 mindre vandrensningsanlæg, som vi har sendt derned.

Vi sender endvidere malariamedicin og imprægnerede myggenet til udlevering til dem, der ikke selv har råd til at købe net og piller. Myggenet er især vigtige for gravide, for hvis de får malaria fødes deres børn også med malaria.

Medicinen gives i samarbejde med myndíghederne. Malariapillerne er kun til helbredelse.

Der blev sidste år afholdt kurser i lagerstyring og bogføring med afsluttende eksamen for 28 kursister, nogle af dem har fået nyt job, nogle er blevet forfremmede, andre vil bruge den ny viden til at starte egen virksomhed. Lillemor skriver, at for nogle af kvinderne er det det bedste, der er sket i deres liv, fordi de kan bruge det i deres professionelle karriere

De sidste kurser er 2 sykurser med 6-10 på holdene, beregnet for dem, der vil arbejde karrieremæssigt og ikke bare sy til eget brug - mange har tilmeldt sig og en del er på venteliste.

Vi har sendt symaskiner, stof garn, nåle m.m. derned til brug for kurserne. Der har dog været mange problemer med at få tingene udleveret dernede. Effekterne, der blev sendt i eftersommeren, har de først fået i år.

Der er også problemer med internettet, hvilket ifølge Lillemor skyldes den korrupte regering.

Vi har derfor ofte måttet vente på svar fra Lillemor.

Gennem sykurserne hjælpes kvinderne til at blive økonomisk selvstændige; de færdiguddannede får en” pakke”, som indeholder symaskine, stof og forskelligt udstyr, så de kan starte egne forretninger.

Nu er Lillemor blevet koordinator for kvindegrupperne de to steder, hvor der er vandrensningsanlæg, og kvindegruppen Mamas Groupa der startede med 12 kvinder, er nu på 90 med afdeling i de 2 byer Alto Catuembela og Franca, hvor der er vandrensningsanlæg. Kvindegruppen har fået status af ngo og fået navnet Mamas Optimistas, samt er anerkendt af borgmesteren i byen.

Beholdningen pr. 29.12 2014 var **183.429,00 kr.**

Vi er ved at få undersøgt, om de kan købe malariapiller , myggenet og solcelellamper af samme kvalitet i Angola som i Danmark, da der har været store problemer med at få effekterne sendt derned.

Marianne H. Vrist